b'\n_START_ARTICLE_\nSrednja elektro-ra\xc4\x8dunalni\xc5\xa1ka \xc5\xa1ola Maribor\n_START_PARAGRAPH_\nSrednja elektro-ra\xc4\x8dunalni\xc5\xa1ka \xc5\xa1ola v Mariboru deluje na Smetanovi ulici 6 in Gosposvetski cesti 9 v Mariboru. \xc5\xa0olo vodi ravnateljica Irena Sr\xc5\xa1a \xc5\xbdnidari\xc4\x8d, pomo\xc4\x8dnika ravnateljice sta Darko Romih in Vida Motaln.\n_START_SECTION_\nZgodovina\n_START_PARAGRAPH_\nElektrogospodarsko \xc5\xa1olo (EG\xc5\xa0) je leta 1948 ustanovila takratna sindikalna organizacija Dr\xc5\xbeavnih elektrarn Slovenije. Ime EG\xc5\xa0C izvira iz leta 1961. TEST\xc5\xa0 je leta 1956 ustanovil takratni Okrajni ljudski odbor na pobudo predstavnikov mariborske industrije. Najprej je nosila naslov Tehni\xc5\xa1ka srednja \xc5\xa1ola in kasneje Tehni\xc5\xa1ka elektro, strojna in tekstilna \xc5\xa1ola Maribor.  Leta 1981 sta se obe srednji \xc5\xa1oli za izobra\xc5\xbeevanje v elektrotehniki, elektro oddelek tehni\xc5\xa1ke z imenom Tehni\xc5\xa1ka elektro, strojna in tekstilna \xc5\xa1ola (TEST\xc5\xa0) in poklicna z imenom Elektrogospodarski \xc5\xa1olski center (EG\xc5\xa0C) zdru\xc5\xbeili v Srednjo \xc5\xa1olo elektrotehni\xc5\xa1ke in ra\xc4\x8dunalni\xc5\xa1ke usmeritve (SER\xc5\xa0). Nastanek nove \xc5\xa1ole v letu 1981 je bil posledica reforme oziroma uvajanja usmerjenega izobra\xc5\xbeevanja, ki je zahtevalo zdru\xc5\xbeevanje poklicnih in tehni\xc5\xa1kih \xc5\xa1ol. _NEWLINE_Sedanje ime Srednja elektro-ra\xc4\x8dunalni\xc5\xa1ka \xc5\xa1ola ali kraj\xc5\xa1e SER\xc5\xa0 velja od leta 1993, ko so zaradi spremembe terminov elektrotehni\xc5\xa1ka in ra\xc4\x8dunalni\xc5\xa1ka usmeritev s programi in poklici spremenili tudi naziv \xc5\xa1ole.\n_START_SECTION_\nSedanjost\n_START_PARAGRAPH_\nPosledica zdru\xc5\xbeevanja tehni\xc5\xa1ke in poklicne \xc5\xa1ole v letu 1981 je danes delo v dveh zgradbah. \xc5\xa0portno vzgojo imajo v lastni telovadnici, v kopali\xc5\xa1\xc4\x8du Pristan, v \xc5\xa1portni dvorani Lukna ter na terenih \xc5\xa0portnih objektov Maribor]. Pred kratkim je SER\xc5\xa0 pridobil tudi nove prostore za fitnes. SER\xc5\xa0 je najve\xc4\x8dja strokovna in poklicna \xc5\xa1ola ter strokovna gimnazija v Podravju. V njej se izobra\xc5\xbeuje 900 dijakov in 80 udele\xc5\xbeencev izrednega izobra\xc5\xbeevanja.\n_START_SECTION_\nTehni\xc5\xa1ka gimnazija\n_START_PARAGRAPH_\nV programu tehni\xc5\xa1ke gimnazije se lahko dijaki po prvem letniku odlo\xc4\x8dijo za elektrotehni\xc5\xa1ko ali ra\xc4\x8dunalni\xc5\xa1ko smer. Po uspe\xc5\xa1nem zaklju\xc4\x8dku tehni\xc5\xa1ke gimnazije in opravljeni splo\xc5\xa1ni maturi se lahko vpi\xc5\xa1ejo v univerzitetni \xc5\xa1tudij, ki vodi do najvi\xc5\xa1jih akademskih nazivov, kot je doktor znanosti.\n_START_SECTION_\nStrokovni in poklicni programi\n_START_PARAGRAPH_\nTehni\xc5\xa1ka programa: elektrotehnik in tehnik ra\xc4\x8dunalni\xc5\xa1tva. _NEWLINE_Poklicna programa: elektrikar in ra\xc4\x8dunalnikar. _NEWLINE_Poklicno-tehni\xc5\xa1ka program:  tehnik ra\xc4\x8dunalni\xc5\xa1tva.'